ଭୁବନେଶ୍ୱର, ଅଗଷ୍ଟ ୧୩(ଲୋକାଲ ୱାୟାର): ଶତାବ୍ଦୀର କଳାକାର ଚାଳଘରେ ଓଡ଼ିଶା ନାଟ୍ୟ ସଂଘର ଏକ ଜରୁରୀ କାର୍ଯ୍ୟକାରୀ ସମିତି ବୈଠକ ଅନୁଷ୍ଠିତ ହୋଇଯାଇଛି ।
କରୋନା ମହାମାରୀକୁ ଆଖି ଆଗରେ ରଖି ଅଗଷ୍ଟ ମାସରେ ହେବାକୁ ଥିବା ଦ୍ୱିତୀୟବାର୍ଷିକ ଅଧିବେଶନକୁ, ସଭାରେ ଉପସ୍ଥିତ ଥିବା ବରିଷ୍ଠ ସଦସ୍ୟମାନଙ୍କ ମତାମତ ଓ ଜିଲ୍ଲାସ୍ତରରୁ ଫୋନ୍ ଓ ହ୍ୱାଟସ୍ ଆପ୍ ମାଧ୍ୟମରେ ଆସିଥିବା କାର୍ଯ୍ୟକାରୀ ସଦସ୍ୟମାନଙ୍କ ମତାମତକୁ ଗ୍ରହଣ କରି ନିର୍ବାଚନକୁ ଆଗାମୀ ୬ ମାସ ଅର୍ଥାତ ୨୦୨୧ ଫେବ୍ରୁଆରୀ ୧୨ ତାରିଖ ଯାଏଁ ଘୁଞ୍ଚାଇ ଦିଆଯାଇଛି ।
ସେହିପରି ଗରିବ ଓ ଅସୁସ୍ଥ କଳାକାରମାନଙ୍କୁ ଦୁର୍ଦ୍ଦିନରେ ସାହାଯ୍ୟ କରିବା ପାଇଁ ଏକ କର୍ପସ୍ ଫଣ୍ଡ ଗଠନ ନିଷ୍ପତ୍ତି ନିଆଗଲା ।
ଓଡ଼ିଶା ନାଟ୍ୟ ସଂଘର ପଞ୍ଜିକୃତ ହୋଇଥିବା ପ୍ରତିଟି ନାଟ୍ୟ ଦଳକୁ ଏହି ପାଣ୍ଠିରେ ଏକ ହଜାର ଟଙ୍କା ଯୋଗଦାନ ଦେବା ପାଇଁ ନିଷ୍ପତ୍ତି ନିଆଗଲା ।
ଏହି ପାଣ୍ଠିର ପରିଚାଳନା ଦାୟିତ୍ୱ ସଂଘର ସଭାପତି, ସମ୍ପାଦକ, କୋଷାଧ୍ୟକ୍ଷ, ଉପସଭାପତି (ପଶ୍ଚିମ, ଦକ୍ଷିଣ, ଉ ର)କୁ ନେଇ ଗଠିତ ୬ ଜଣିଆ କମିଟିକୁ ଦିଆଗଲା ।
ଅନ୍ୟ ସବୁ ଆଲୋଚନା ମଧ୍ୟରେ ନାଟ୍ୟ ସଂଘ ତା'ର ଦୁଇଟି ଦାବିକୁ ସଂସ୍କୃତି ବିଭାଗ ଓଡ଼ିଶା ସରକାରଙ୍କ ପାଖରେ ଖୁବଶୀଘ୍ର ଉପସ୍ଥାପନ କରିବାକୁ ନିଷ୍ପତ୍ତି ନିଆଗଲା । ପ୍ରଥମତଃ ଓଡ଼ିଶାରେ ଜଣେ ବିଶିଷ୍ଟ ନାଟ୍ୟ ବ୍ୟକ୍ତିତ୍ୱଙ୍କୁ ସଂସ୍କୃତି ବିଭାଗରେ ଉପ ନିର୍ଦ୍ଦେଶକ ପଦବିରେ ସ୍ଥାପିତ କରିବା ଓ ଦ୍ୱିତୀୟତଃ ଓଡ଼ଶାରେ କାର୍ଯ୍ୟରତ ନାଟ୍ୟାନୁଷ୍ଠାନ ଓ କଳାକାରମାନଙ୍କର ଏକ ପଦକ୍ରମ ତାଲିକା (ଗ୍ରେଡେସନ୍ ଲିଷ୍ଟ) ପ୍ରସ୍ତୁତ କରିବା ।
ଏହି ସଭାରେ ଉପଦେଷ୍ଟା ଧିର ମଲ୍ଲିକ, ସଭାପତି ହରେନ୍ ସାହୁ, ଉପସଭାପତି ପ୍ରକାଶ ମହାରଣା, ସମ୍ପାଦକ ଲାଲା ବୀରେନ୍ ରାୟ, ଯୁଗ୍ମ ସମ୍ପାଦକ ଶୁଭକାନ୍ତ ପାଢ଼ୀ, କୋଷାଧ୍ୟକ୍ଷ ସୁଶୀଲ କୁମାର ପଟ୍ଟନାୟକ, କାର୍ଯ୍ୟକାରୀ ବରିଷ୍ଠ ସଦସ୍ୟ ଦେବେନ୍ଦ୍ର ନାୟକ ଓ ଶରତ ସମ୍ରାଟ ପ୍ରମୁଖ ଯୋଗ ଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
